text: Se video: Storkene klar til Afrika
  28 august 2014 kl. 13.47
  De tre storkeunger i Smedager har den seneste tid fået mere og mere luft under vingerne. De er nu ved at være så dygtige til at flyve, at det er et spørgsmål om dage før de tager den lange tur sydpå.
  Siden den 7. juni, hvor den første af de tre storkeunger kom ud af sit æg, har der været glæde og begejstring over de sjældne fugleunger i reden i Smedager. Men snart er det slut og storkene vender næbet mod syd og begynder deres færd mod varmere himmelstrøg.
  - Jeg regner med, at de flyver til Østafrika. Det vil tage dem fire til seks uger at komme derned. hvis de ikke orker den lange tur, så kan de i stedet nå til Spanien på kun to uger, fortæller formand for Storkene.dk, Jess Frederiksen til TV SYD.
  I videoen herunder kan du se, hvordan det så ud ved reden torsdag (varighed 20 sekunder)
  